Hande Yener
Hande Yener (rođena 12. januara 1973. Istanbul, Turska) je turska pop pjevačica. U proteklih nekoliko godina Hande se na turskoj pop sceni predstavila sa nekoliko različitih muzičkih stilova. Svaki od njenih albuma izazvao je veliki interes. Njen izgled se stalno mijenja u kombinaciji sa njenom muzikom. Karijeru je započela kao prateći vokal poznate turske pjevačice Sezen Aksu. Nakon dvije godine odlučila je započeti samostalnu karijeru. Svoj prvi album izdala je 1999. pod nazivom "Senden İbaret"(Sve o tebi). 2001. godine izdaje album pod nazivom "Sen Yoluna... Ben Yoluma..." koji je bio mješavina tradicionalne i pop muzike. Poslije uspješnog trećeg albuma "Aşk Kadın Ruhundan Anlamıyor (Ljubav ne razumije dušu žene)" kojeg je izdala 2004. godine Hande drastično mijenja svoj izgled i stil muzike, te izdaje dance album pod nazivom "Apayrı" (Potpuno drugačije). Pjesme koje su se posebno izdvojile bile su "Kelepçe" , "Aşkın Ateşi" i "Kim Bilebilir Aşkı". Za samo pet dana album je bio prodat u 150,000 primjeraka. 15. maja 2007. godine realizirala je album pod nazivom "Nasıl Delirdim" ,a većina pjesama su bile napisane od strane Sezen Aksu. Album je snimljen u prepoznatljivom elektro-dance stilu i podat je u 72,000 primjeraka. Nakon ovog albuma postala je poznata kao "Turska Madonna". U aprilu 2008. godine Hande je realizirala novi album kojeg je nazvala "Hipnoz". Njen posljednji album "Hayrola" izašao je 6. Aprila 2009. godine. Album sadrži 10 elektro pop pjesama i snimljen je u Velikoj Britaniji. Sve pjesme je napisala Hande osim "Siz" koju je napisala Aylin Aslım. Album je prodat u rekordnih 100.000 primjeraka. Hande Yener je potvrdila da bi se uskoro na tržištu trebao naći njen album na engleskom jeziku kojeg će izdati Britanska diskografska kuća EMI.